Страховита прогноза: САЩ са пред гражданска война
Известният американски автор и икономист Дъг Кейси е отдавна известен с умението си да прави неочаквано, дори плашещо точни прогнози. Приписват му прогнозирането на икономическата криза през 2008 година и още няколко от големите икономически събития през последните четири десетилетия. Кейси прогнозира разпадането на Европейския съюз преди няколко години. Той се мотивира с това, че в Брюксел управляват чиновници, които живеят в пълна финансова обезпеченост. „ЕС изначално беше замък от пясък.  Идеята още от самото начало бе обречена на провал, защото шведите приличат толкова на сицилианците, колкото поляците на ирландците. Твърде са много езиковите, религиозни и културни различия и още по-големи разликите в стандарта на живот. Изкуствено създадена политическа конструкция по дефиниция не може да съществува дълго, както, между впрочем, и всичко изкуствено.  ЕС е много добър за елита от Брюксел, но не и за обикновения гражданин. В същото време и в европейските страни действат вътрешни центробежни сили. В Испания баските и каталунците искат да се откъснат, шотландците  стремят да излязат от  Обединеното кралство. Не трябва да забравяте, че преди Гарибалди в Италия имаше десетки малки княжества, които се говореше на собствени диалекти. Същото важи и за Германия, преди да дойде Бисмарк през 1871 г.”, казва Кейси. В едно от последните си интервюта той прогнозира до какво ще доведе президентството на Доналд Тръмп. „Единственото, в окето съм уверен е, че ще се сблъскаме с финансова криза в близките 1-2 години. Затова е добре хората да се подготвят и да инвестират в злато и по-малко в сребро. Няма абсолютно никакви причини цените на акциите и държавните облигации на водещите западни държави да са на толкова високо ниво. В света днес има политическа, демографска и военна криза. Възможно е дори да стигнем до трета световна война”, прогнозира Кейси. Според него, след като Тръмп стане президент, това ще се отрази добре на стоковите пазари. „Администрацията му ще се насочи към развитие на инфраструктурата на САЩ и това ще доведе до ръст на пазара на метали. Но въпреки това моят съвет е да инвестирате в злато или уран, защото атомната енергия още дълги години ще остане най-чистата и безопасна енергия, въпреки развитието на ВЕИ енергетиката”, казва икономистът. Той е убеден, че САЩ се намират на прага на гражданска война. „Хората, избрали Тръмп за президент интуитивно ненавиждат привържениците на Демократическата партия и това може да доведе до сблъсък”, казва Кейси. Той предупреждава и за потока от дезинформации, които бълват огромни медии като CNN и NBC. „Повечето влиятелни медии се управляват от хора с огромни състояния и те се отнасят с другите като с евтина работна сила. Тези хора са много опасни”, казва още икономистът./ Pik.bg Следете В интернет    Бъдете с нас навсякъде и през вашия мобилен телефон!